《去郡作》
宋代·宋祁

解龟淮阳区，浮鹢暮春月。
州民拥前道，重为使君别。
尊酒却略跪，丝管参差发。
共谓君此行，宠命焕朝节。
进伏丹泥戺，勉之奋芳烈。
使君惭且嗟，虑躬素衷拙。
虽尔荷赐环，安敢冀荣辙。
顿首谢上毕，行当避时傑。
愿移邦人爱，孤根保勿伐。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。